หุ้น3ต.ค.ปิดร่วง46.90จุด
ดัชนีหุ้นไทยปิดตลาดที่ระดับ 869.31 จุด ลดลง 46.90 จุด หรือ 5.12% มูลค่าการซื้อขาย 26,638.06 ล้านบาท
3 ต.ค. 2554

ดัชนีหุ้นไทยปิดตลาดที่ระดับ 869.31 จุด ลดลง 46.90 จุด หรือ 5.12% มูลค่าการซื้อขาย 26,638.06 ล้านบาท




 ดัชนีหุ้นไทยวันที่ 3 ต.ค. ปรับตัวลดลงแรงตั้งแต่เปิดทำการซื้อขายภาคเช้า หลังนักลงทุนกังวลภาวะเศรษฐกิจโลกถดถอยและกรีซมีโอกาสผิดนัดชำระหนี้มากขึ้นหลังประเทศเยอรมันออกมาระบุว่าจะไม่เพิ่มเงินเข้ากองทุนรักษาเสถียรภาพการเงินยุโรป(EFSF)อีก ขณะที่นักเศรษฐศาสตร์อเมริกาออกมาคาดการณ์ว่าเศราฐกิจสหรัฐฯเข้าสู่ภาวะถดถอยแล้ว ส่งผลให้ดัชนีวันนี้ปิดตลาดที่ระดับ 869.31 จุด ลดลง 46.90 จุด หรือ 5.21% มีมูลค่าการซื้อขาย 26,638.06 ล้านบาท  
หลักทรัพย์ที่มีมูลค่าซื้อขายสูงสุด 5 อันดับแรก1. PTT ปิดที่ระดับ 244 บาท ลดลง 16 บาท หรือ 6.15% มูลค่าซื้อขาย 2,686.09 ล้านบาท2. BBL ปิดที่ระดับ 130.50 บาท ลดลง 10.50 บาท หรือ 7.45% มูลค่าซื้อขาย 2,127.69 ล้านบาท3.PTTCH ปิดที่ระดับ 90.75 บาท ลดลง 8.25 บาท หรือ 8.33% มูลค่าซื้อขาย 1,306.34 ล้านบาท4.ADVANC ปิดที่ระดับ 126 บาท ลดลง 2 บาท หรือ 1.56% มูลค่าซื้อขาย 1,253.82 ล้านบาท5.CPF ปิดที่ระดับ 25.50 บาท ลดลง 1.25 บาท หรือ 4.67% มูลค่าซื้อขาย 1,188.23 ล้านบาท
นักวิเคราะห์ บริษัทหลักทรัพย์(บล.)กรุงศรีอยุธยา ระบุว่า ดัชนีหุ้นไทยปรับตัวลดลงแรงจากความกังวลเกี่ยวกับปัญหาเศรษฐกิจโลกถดถอย ขณะที่ประเทศกรีซมีโอกาสผิดนัดชำระหนี้สูง ซึ่งอาจส่งผลกระทบในวงกว้าง ดังนั้นในช่วงนี้แนะนำให้นักลงทุนชะลอดูสถานการณ์ เนื่องจากมีโอกาสที่ดัชนีจะปรับตัวลดลงได้อีกหลังจากระหว่างวันดัชนีหลุดแนวรับสำคัญที่ 867 จุด
สำหรับกลยุทธ์การลงทุนระยะสั้นในรอบ 1 สัปดาห์ มองว่าดัชนีอาจจะรีบาวน์สลับกับปรับตัวลดลง ซึ่งในจังหวะที่ดัชนีรีบาวน์แนะนำให้นักลงทุนทยอยขายหุ้นเพื่อลดความเสี่ยงหรือตัดขาดทุน โดยให้กรอบการเคลื่อนไหวของดัชนีไว้ที่ 916-836 จุด